Mohammed Emwazi

Mohammed Emwazi (født Muhammad Jassim Abdulkarim Olayan al-Dhafiri; arabisk: محمد جاسم عبد الكريم عليان الظفيري‎; 17. august 1988 i Al Jahra i Kuwait, død 12. november 2015 i Raqqa i Syria), også kjent som Jihadi John, var en britisk araber som angivelig utførte flere halshugginger for Den islamske staten Irak og Levanten.


== Biografi ==


=== Bakgrunn, oppvekst i England ===
Mohammed Emwazi ble født i Kuwait av foreldre fra sosialgruppen bidoon av irakisk opphav (en gruppe statsløse). Han kom som seksåring til Storbritannia og vokste opp i Londons bydel West End. Han ble utdannet i informatikk ved University of Westminster. Sikkerhetstjenesten MI5 forsøkte etter hans skoleeksamener å verve ham som informant for de hemmelige tjenester; da han vegret seg, ble han ilagt utreiseforbud.
Han klarte ikke desto mindre å fly til utlandet, da uten å varsle sin familie om det. I 2012 reiste han til Syria.


=== Mordene ===
Blant dem som formodes å ha blitt myrdet av Mohammed Emwasi er James Foley, Steven Sotloff, David Haines, Alan Henning, Peter Kassig, Haruna Yukawa og Kenji Goto Jogo. I videoene som ISIS offentliggjorde ser man vanligvis hvordan den tildekkede gjerningsmannen begynner med halshuggingen med kniv. Selve fullføringen av skjæringen får man som regel ikke se, men deretter vises det hodeløse legemet. Videoene lar seg således stå åpent om offeret drepes i løpet av opptaket eller i etterkant, og det er således noe åpent om det kan ha blitt fullført etterpå og med annen gjerningsmann. Noen eksperter er åpne for at henrettelsene var iscenesatte, men at bildene av de døde er ekte.En ISIS-desertør fortalte i mars 2015 at det i forkant hadde vært spilt inn flere videoer der det ikke kom til noen overskjæring. Det skal ha hatt til hensikt at de kort før den egke henrettelsen skulle feste lit til forsikringer om at det heller ikke denne gang ville skje, slik at de ikke ante at det ville skje, og ville fremstå som rolige og fattede under henrettelsen. Vitnet hevdet at Jihadi John gjennomførte henrettelsene personlig. Tidligere fanger av IS fortalte også om tortur, psykoterror og skinnhenrettelser under fangenskapet.


=== Tilnavn ===
Emwazi fikk tilnavnet «John» av en gruppe gisler. Gislene sa at han bevoktet vestlige gisler og håndterte kommunikasjonen med deres familier, og at han var del av en terroristcelle de kalte The Beatles ettersom alle cellemedlemmene hadde britiske aksenter. Tilnavnet refererte til John Lennon i the Beatles; de tre andre gruppemedlemmene fikk fornavnet til en av de andre i bandet Beatles.
Variantene «Jihadi John», «Jailer John» og «John the Beatle» ble skapt av journalister. «Jihadi John» ble brukt den 20. august 2014 i det konservative magasinet The Spectator i en artikkel kalt «Jihadi John – a very British export» av Douglas Murray, som hyppig kritiserte islam, og etter fort tid tok også BBC og andre i bruk tilnavnet.


=== Identifikasjon ===
Britiske journalister formodet på grunn av hans engelske aksent og sosiolekt (Multicultural London English) at «Jihadi John» stammet fra Storbritannia. MI5 og FBI kjente hans identitet siden september 2014. Mot slutten av februar 2015 rapporterte mediene at vestlige etterretningskjenester mente det dreise seg om den britiske statsborger Mohammed Emwazi. Emwazis far betvilte dette. Noen av hans familiemedlemmer i England fikk mordtrusler mot seg, og fikk unnskyldninger fra Jihady John for «ubehagelighetene».I august 2015 dukket det opp en video somangivelig viste en umaskert Jihadi John. Der sa han at han aktet å vende tilbake til Stiorbritannia of fortsette med å skjære over hoder. Kilden var avisen Daily Mail, som støttet seg på en ekspert de ikke ville navngi.


=== Død ===
Den 12. november 2015 rapporterte amerikanske tjenestemenn at Emwazi var blitt rammet av et angrep med en AGM-114 Hellfire avfyrt fra en Reaper-drone i Raqqa i Syria. Hans død ble bekreftet av ISIS i januar 2016.


== Referanser ==